SCB ปล่อยสินเชื่อ “กนอ.” วงเงิน 8 พันลบ. หนุนลดก๊าซเรือนกระจกในนิคมฯ
SCB เตรียมวงเงิน 8 พันลบ. หนุนมาตรการ “กนอ.” ลดก๊าซเรือนกระจก ยกระดับนิคมอุตสาหกรรม ในการอนุรักษ์พลังงาน
SCB เตรียมวงเงิน 8 พันลบ. หนุนมาตรการ “กนอ.” ลดก๊าซเรือนกระจก ยกระดับนิคมอุตสาหกรรม ในการอนุรักษ์พลังงาน
29 มี.ค. 2565

ธนาคารไทยพาณิชย์ จำกัด (มหาชน) หรือ SCB ร่วมกับ การนิคมอุตสาหกรรมแห่งประเทศไทย (กนอ.) ลงนามบันทึกข้อตกลงความร่วมมือโครงการสนับสนุนมาตรการทางด้านการเงินเพื่อการอนุรักษ์พลังงาน พร้อมขับเคลื่อนโครงการลดก๊าซเรือนกระจกในนิคมอุตสาหกรรมอย่างเป็นรูปธรรม เตรียมพร้อมสนับสนุนวงเงินสินเชื่อรวมกว่า 8,000 ล้านบาท แก่ผู้ประกอบการนิคมอุตสาหกรรมภายใต้การดูแลกำกับของ กนอ. รวมถึงธุรกิจที่เกี่ยวข้อง เพื่อยกระดับประสิทธิภาพของโรงงานในนิคมอุตสาหกรรมในการอนุรักษ์พลังงาน
โดยการปรับใช้พลังงานทางเลือกและพลังงานทดแทนในกระบวนการการผลิต พร้อมกับการเตรียมโครงการส่งเสริมประสิทธิภาพธุรกิจทางด้านบริหารจัดการพลังงานทางเลือก ซึ่งได้ความร่วมมือจากพันธมิตรธนาคารที่เป็นผู้เชี่ยวชาญทางด้านระบบบริหารจัดการ การประหยัดพลังงาน ทั้งภาครัฐและเอกชน ที่พร้อมจะให้คำปรึกษาในเรื่องนี้โดยเฉพาะ ซึ่งจะเป็นอีกทางหนึ่งที่จะเสริมประสิทธิภาพให้กับธุรกิจ ทั้งยังช่วยลดต้นทุนให้ผู้ประกอบการได้ในระยะยาว
ทั้งนี้ นายวีริศ อัมระปาล ผู้ว่าการการนิคมอุตสาหกรรมแห่งประเทศไทย (กนอ.) และ นายคณินทร์ แรงกล้า ผู้ช่วยผู้จัดการใหญ่ ผู้บริหารสายงาน SME Upcountry 1 ธนาคารไทยพาณิชย์ เป็นผู้ร่วมพิธีลงนาม ณ  โรงแรมเดอะ เบอร์เคลีย์ เมื่อเร็วๆ นี้